pythainlp/thai_wikipedia_clean_20230101 huggingface dataset:
ในวินโดวส์ 10นั้นมีการปรับปรุงเมโทรให้ใช้งานง่ายมากยิ่งขึ้นและการตั้งค่าแบบใหม่ทดแทน Control Panel บางส่วน โดยมีการออกแบบหน้าต่าง ไอคอนใหม่บางส่วน และกราฟิกแอนิเมชันใหม่ที่ละทิ้งวินโดวส์แอโรทั้งหมด
ความผิดหมิ่นประมาทในประเทศไทย
การหมิ่นประมาทในประเทศไทย
ราซินเดซันตันเดร์
ราซินเดซันตันเดร์  เป็นสโมสรฟุตบอลสเปน ตั้งอยู่ที่เมืองซันตันเดร์ ก่อตั้งในปี ค.ศ. 1913 ปัจจุบันเล่นอยู่ในลาลิกา โดยมีสนามกีฬาเหย้าที่เอลซาร์ดิเนโร มีความจุสนาม 22,400 ที่นั่ง
ผลงานในระดับยุโรป.
Racing de Santander
โทรทัศน์ความละเอียดสูงยิ่งยวด
โทรทัศน์ความละเอียดสูงยิ่งยวด  เป็นโทรทัศน์ความละเอียดสูงที่สุดที่มีบนโลกในขณะนี้ โทรทัศน์ 8K มีความละเอียดมากกว่าโทรทัศน์ความละเอียดมาตรฐานประมาณ 64 เท่า มากกว่าโทรทัศน์ความละเอียดสูง (Full HD) 16 เท่า หรือเทียบเท่าว่าวิดีโอแบบ UHDTV นี้ถ้าขนาดความยาว 5 นาทีจะต้องใช้พื้นที่เก็บมากถึง 1 เทราไบต์ (1024 GB) เป็นโทรทัศน์ที่ปัจจุบันยังไม่มีการออกอากาศในที่อื่นเนื่องจากเป็นการสิ้นเปลืองอัตราการส่งสัญญาณเป็นอย่างมาก แต่เป็นการร่วมมือกันระหว่าง BBC อังกฤษและ NHK ญี่ปุ่น ในการร่วมกันสร้างเทคโนโลยีนี้ขึ้นมา โดยทางอังกฤษหวังว่าจะใช้ในการถ่ายทอดกีฬาโอลิมปิกฤดูร้อน 2012 เป็นที่แรกในโลก (ภายหลังได้ถ่ายแบบ Full HD 1080 เนื่องด้วยปัญหาบางประการ) และญี่ปุ่นคาดว่าจะใช้ออกอากาศได้ในปี 2020 ซึ่งเรียกกล้องนี้ว่า Super-High Vision และได้นำมาจัดแสดงในงานแสดงเทคโนโลยีต่าง ๆ อย่างไรก็ตามมีการเร่งแผนพัฒนาให้เร็วขึ้น สอดคล้องกับมหกรรมฟุตบอลโลก ทำให้ญี่ปุ่นจะเป็นประเทศแรกในโลกที่จะผลักดันโทรทัศน์ 8K ให้ได้ออกอากาศภายในปี 2016 โดยเหมาะสมกับโทรทัศน์ขนาด 128 นิ้วขึ้นไป
ทีมฟุตบอล
ทีมฟุตบอล  เป็นชื่อที่เรียกกลุ่มของผู้เล่นที่เลือกมาเล่นร่วมกันในการแข่งขันฟุตบอล แต่ละทีมสามารถเลือกผู้เล่นเพื่อแข่งกับทีมตรงข้าม อาจเป็นตัวแทนของสโมสรฟุตบอล กลุ่ม รัฐ หรือชาติ ทีมรวมดาว หรือแม้แต่ทีมสมมติ (อย่างเช่น ดรีมทีมหรือทีมแห่งศตวรรษ) ที่เป็นทีมที่อาจไม่เคยลงแข่งขันจริง
ผู้เล่นจะได้รับเลือกให้เล่นในตำแหน่งต่าง ๆ ของทีม ในบางกรณีการเรียกว่า ทีมฟุตบอล ในบางครั้งอาจจำกัดเฉพาะผู้ที่ลงแข่งในสนาม และไม่รวมผู้เล่นที่เป็นผู้เล่นเปลี่ยนตัวหรือผู้เล่นฉุกเฉิน ส่วนคำว่า "Football squad" อาจจะใช้รวมถึงทีมสนับสนุนและผู้เล่นสำรองด้วย
สโมสรฟุตบอล นั้นเป็นองค์กรหรือกลุ่มคนที่มี ประธาน คณะกรรมการและมีกฎการรับผิดชอบเพื่อให้มั่นใจถึงความมีตัวตนของทีม ที่จะมีการเลือกหรือการชิงตำแหน่ง สโมสรฟุตบอลที่เก่าแก่ที่สุดเกิดขึ้นในช่วงต้นศตวรรษที่ 19
สโมสรฟุตบอล
Football club
โทรทัศน์ความละเอียดสูงยิ่ง
โทรทัศน์ความละเอียดสูงยิ่ง หรือ QHDTV (Quad High Definition Television) เป็นโทรทัศน์ความละเอียดสูงที่มีความละเอียดสูงกว่าโทรทัศน์ความละเอียดมาตรฐานประมาณ 25 เท่า และมากกว่าโทรทัศน์ความละเอียดสูง (Full HD) 4 เท่าอันเป็นที่มาของชื่อ Quad HD เดิมทีถูกวางตัวให้ออกอากาศในปี 2016 ที่ประเทศญี่ปุ่นเป็นที่แรกของโลก แต่เนื่องจากเพื่อที่จะให้สอดคล้องกับมหกรรมฟุตบอลโลกในปี 2014 โครงการการส่งสัญญาณแบบ 4K ถูกเลื่อนให้เร็วขึ้นภายในปี 2014
ความกรุณาในศาสนาคริสต์
Agapē
วัน-ทู-โก โดย สายการบิน โอเรียนท์ ไทย แอร์ไลน์
เตารังสีแสงอาทิตย์
เตารังสีแสงอาทิตย์  คือสิ่งก่อสร้างสำหรับจับแสงอาทิตย์เพื่อใช้สร้างอุณหภูมิสูงๆ โดยมากใช้ในงานอุตสาหกรรม วิธีการทำโดยใช้กระจกโค้ง (หรือแถบกระจกจำนวนมาก) ทำหน้าที่เป็นจานสะท้อนแบบพาราโบลา เพื่อรวมแสงให้อยู่ที่จุดโฟกัสจุดหนึ่ง อุณหภูมิที่จุดโฟกัสอาจสูงถึง 3,500 °C (6,330 °F) ได้ ความร้อนนี้จะนำไปใช้ในการผลิตไฟฟ้า หลอมเหล็ก ผลิตเชื้อเพลิงไฮโดรเจน หรือวัสดุนาโน (nanomaterials)
คำว่า "เตารังสีแสงอาทิตย์" อาจหมายถึงงานที่พัฒนาขึ้นไป คือระบบความร้อนจากการรวมแสงอาทิตย์ โดยอาศัยกระจกพาราโบลาหรือ heliostat ซึ่งปัจจุบันสามารถทำอุณหภูมิได้ถึง 538 °C (1,000 °F) เตารังสีแสงอาทิตย์ขนาดใหญ่ที่สุดคือที่เมือง Odeillo จังหวัดปีเรเน-ออรีย็องตาล ประเทศฝรั่งเศส เปิดใช้งานเมื่อปี ค.ศ. 1970 มีแผงกระจกเรียบสำหรับใช้รวมแสงอาทิตย์เพื่อสะท้อนไปยังกระจกโค้งขนาดใหญ่ จากนั้นจึงจัดโฟกัสรังสีแสงอาทิตย์ไปยังพื้นที่ที่มีขนาดเท่าหม้อต้ม สามารถทำอุณหภูมิได้ถึง 3,500 °C (6,330 °F) ขึ้นกับกระบวนการที่ติดตั้ง ตัวอย่างเช่น
สก็อตต์ สแตนฟอร์ด
สก็อตต์ สแตนฟอร์ด (Scott Stanford) เป็นผู้บรรยายมวยปล้ำอาชีพ, ผู้สัมภาษณ์ และผู้ดำเนินรายการของWWE
ลีกภูมิภาค ภาคเหนือ ฤดูกาล 2554
ลีกภูมิภาค ภาคเหนือ ฤดูกาล 2554 เป็นการแข่งขันของฟุตบอลลีกภูมิภาค ดิวิชัน 2 ในส่วนของสโมสรที่อยู่ในภาคเหนือประจำปี 2554 ฤดูกาลนี้มีสโมสรเข้าร่วมทั้งหมด 16 สโมสร จาก 16 จังหวัด โดยที่ทีมชนะเลิศและรองชนะเลิศจะได้สิทธิ์เข้าไปแข่งในระบบลีกกับทีมชนะเลิศและรองชนะเลิศจากอีก 4 ภูมิภาค เพื่อหาทีมที่ดีที่สุด 4 ทีมเลื่อนชั้นขึ้นไปดิวิชัน 1 ในฤดูกาลต่อไป
แอน วอร์ด
แอน วอร์ด คือ นางแบบแฟชั่นชาวอเมริกัน และเป็นผู้เข้าแข่งขันที่ได้รับตำแหน่งชนะเลิศ ในฤดูกาลที่ 15 ของรายการอเมริกาส์เน็กซ์ท็อปโมเดล
แอลลิสัน ฮาร์วาร์ด
นิโคล ลิงค์เลทเทอร์
บาคุกัน แบทเทิลบรอว์เลอรส์ กันดาเลียน อินเวเดอร์ส
บาคุกัน แบทเทิลบรอว์เลอรส์ กันดาเลียน อินเวเดอร์ส  (อังกฤษ:Bakugan: Gundalian Invaders) เป็นภาพยนตร์อนิเมะชุดที่ 3 ของภาพยนตร์ซีรีส์บาคุกันโดยดำเนินเรื่องเป็นภาคที่ 3 ของบาคุกัน มอนสเตอร์บอลทะลุมิติ ผลิตโดย TMS Entertainment ออกอากาศทุกวันอาทิตย์เวลา 9:00 น. - 9:30 น. ทางสถานีโทรทัศน์ทางสถานีโทรทัศน์ทีวีโตเกียว ออกอากาศครั้งแรกเมื่อวันที่ 3 เมษายน ค.ศ. 2011 และสิ้นสุดออกอากาศเมื่อวันที่ 29 มกราคม ค.ศ. 2012 มีความยาวทั้งหมด 39 ตอน ในประเทศไทยได้รับลิขสิทธิ์จัดจำหน่ายโดย DEX และใช้ชื่อภาษาไทยว่า "บาคุกันภาค 3 การรุกรานของกันดาเลี่ยน"
หลังจบการต่อสู้กับ HEX พวกดันก็กลับมาที่โลกและใช้ชีวิตอย่างสงบสุขอีกครั้ง พร้อมกับสมาชิกทีมบรอว์เลอร์ใหม่อีก 2 คนคือ เร็นกับเจค แต่ในวันหนึ่งก็มีเด็กสาวปริศนาเข้ามาในบาคุกันอินเตอร์สเปซ ชื่อของเธอคือฟาเบีย เป็นชาวโรเทลเดีย เมื่อเร็นรู้เรื่องเข้าจึงตัดสินใจเล่าให้พวกดันฟังว่าความจริงแล้วเขาเป็นชาวกันดาเลีย ดินแดนกันดาเลียถูกชาวโรเทลเดียรุกรากอย่างหนักจนต้องลี้ภัยมาอยู่ที่โลกมนุษย์ แต่ในขณะนั้นเอง ฟาเบียก็มาปรากฏตัวต่อหน้าพวกดันและพูดออกมาว่าชาวกันดาเลียอย่างพวกเร็นต่างหากที่เข้ารุกรานดินแดนโรเทลเดียของเธอ สุดท้ายแล้วพวกดันจะเชื่อใคร และร่วมต่อสู้กับฝ่ายไหนกันแน่...?
แบทเทิลบรอว์เลอร์.
-โนว่า ลูมิโน่ ดราโกนอนด์ วิวัฒนาการครั้งแรก
-โนว่า บริซ ดราโกนอยด์ วิวัฒนาการครั้งสอง
-โนว่า เกรน หรือ โนว่า ไทเทเนี่ยม วิวัฒนาการครั้งสุดท้ายของภาค3
อ่าวหมู
อ่าวหมู  เป็นเวิ้งน้ำในอ่าวกาโซเนส ทางชายฝั่งด้านทิศใต้ของประเทศคิวบา ก่อนหน้า ค.ศ. 1910 พื้นที่อ่าวอยู่ในจังหวัดซันตากลารา แล้วจึงเปลี่ยนไปเป็นจังหวัดลัสบียัสเมื่อถึงปี ค.ศ. 1961 แต่ในปี ค.ศ. 1976 พื้นที่ดังกล่าวถูกโอนให้ไปขึ้นกับจังหวัดมาตันซัส เมื่อจังหวัดดั้งเดิมทั้งหกของคิวบาถูกจัดระเบียบใหม่เป็นสิบสี่จังหวัดอย่างในปัจจุบัน
อ่าวนี้ตั้งอยู่ห่างจากกรุงอาบานา เมืองหลวงของประเทศ ไปทางตะวันออกเฉียงใต้ราว 150 กิโลเมตร ทางตะวันตกของอ่าวมีแนวปะการังที่พรุซาปาตาหลัก ซึ่งเป็นส่วนหนึ่งของคาบสมุทรซาปาตา ทางฝั่งตะวันออกเป็นชายหาดซึ่งติดต่อกับขอบของพื้นดินแข็งที่มีป่าชายเลนและพื้นที่กว้างใหญ่ของพรุทางเหนือและตะวันออก ปลายสุดด้านทิศเหนือของอ่าวนั้นเป็นแผ่นดินคิวบา
ปลายากีรอนและปลายาลาร์กาเป็นจุดยกพลขึ้นบกสำหรับกองกำลังคิวบาผลัดถิ่นติดอาวุธที่ยกมาทางทะเลในปฏิบัติการบุกครองอ่าวหมู ซึ่งเป็นความพยายามที่สำนักข่าวกรองกลางสนับสนุน เพื่อโค่นล้มรัฐบาลคิวบาใหม่ซึ่งมีฟีเดล กัสโตรเป็นนายกรัฐมนตรี เมื่อเดือนเมษายน ค.ศ. 1961
มาตราระหว่างประเทศว่าด้วยเหตุการณ์ทางนิวเคลียร์
มาตราระหว่างประเทศว่าด้วยเหตุการณ์ทางนิวเคลียร์  เริ่มใช้ในปี พ.ศ. 2533 โดยสำนักงานพลังงานปรมาณูระหว่างประเทศ (IAEA) เพื่อที่จะช่วยให้การติดต่อสื่อสารข้อมูลสำคัญด้านความปลอดภัยเป็นไปได้อย่างรวดเร็วในกรณีที่เกิดอุบัติเหตุนิวเคลียร์
มาตราดังกล่าวตั้งใจที่จะให้เป็นมาตราส่วนเชิงลอการิทึม คล้ายกับมาตราขนาดโมเมนต์ซึ่งใช้เพื่ออธิบายเปรียบเทียบขนาดความรุนแรงของแผ่นดินไหว แต่ละระดับที่เพิ่มขึ้นนั้นแสดงว่าอุบัติเหตุจะมีความรุนแรงมากขึ้นเป็นสิบเท่าของระดับที่น้อยกว่าหนึ่งระดับ เมื่อเปรียบเทียบกับแผ่นดินไหว ขณะที่ความรุนแรงของมันนั้นสามารถวัดค่าออกมาเป็นปริมาณได้ แต่ระดับของอุบัติภัยที่เกิดขึ้นจากน้ำมือมนุษย์นั้น อย่างเช่นอุบัติเหตุนิวเคลียร์ เป็นประเด็นที่จะต้องใช้การตีความมากกว่า และเนื่องจากความยากของการตีความ ระดับ INES ของอุบัติเหตุนั้นจึงถูกตีค่าออกมาหลังจากเกิดเหตุการณ์ขึ้น ดังนั้น มาตราดังกล่าวจึงมีความสามารุที่จำกัดมากในการสนับสนุนการช่วยเหลือหลังเกิดเหตุการณ์
เนื่องจากมาตรา INES ไม่ได้รับการจัดโดยองค์กรกลาง อุบัติเหตุนิวเคลียร์ที่ได้รับความสนใจจากประชาชนบางครั้งจะถูกตีค่าโดยผู้ดำเนินงานของสถานที่ที่เกิดเหตุการณ์ โดยอดีตองค์การของประเทศ แต่ยังรวมถึงสถาบันทางวิทยาศาสตร์ องค์การระหว่างประเทศหรือผู้เชี่ยวชาญอื่นซึ่งอาจนำมาซึ่งความสับสนในความรุนแรงที่แท้จริง
เกณฑ์และตัวบ่งชี้หลายอย่างถูกนิยามให้สอดคล้องกับรายงานเหตุการณ์นิวเคลียร์โดยองค์การทางการที่แตกต่างกัน มาตรา INES ถูกแบ่งออกเป็นเจ็ดระดับ สามระดับเป็นระดับ "เหตุ" และอีกสี่ระดับเป็นระดับ "อุบัติเหตุ" นอกจากนี้ยังมีระดับ 0 อีกด้วย
7 – อุบัติเหตุรุนแรงที่สุด
6 – อุบัติเหตุรุนแรง
5 – อุบัติเหตุที่มีผลกระทบเป็นวงกว้าง
4 – อุบัติเหตุที่มีผลกระทบในท้องถิ่น
3 – เหตุรุนแรง
2 – เหตุ
1 – เหตุผิดปกติ
0 – ความคลาดเคลื่อน (ไม่มีนัยที่สำคัญ)
เท็กซัส โฮลเอ็ม
เท็กซัส โฮลเอ็ม (Texas Hold'em , hold'em) เป็นการเล่นชนิดหนึ่งของโป๊กเกอร์ ซึ่งเกมจะประกอบไปด้วยการ์ดสองใบสำหรับผู้เล่นและการ์ดชุมชน (Community Cards) 5 ใบเปิดอยู่กลางโต๊ะ -- ชุดของสามใบและการ์ดอีก 2 ใบตามมาใน 2 รอบ ซึ่งผู้เล่นมีทางเลือกที่จะเช็ค พนัน เพิ่มเงินเดิมพัน หรือทิ้งการ์ด ในแต่ละรอบ
เท็กซัสโฮลเด็ม เป็นการเล่นโดยใช้โป๊กเกอร์ ประกอบไปด้วยเงินเดิมพันที่สนับสนุนโดยผู้เล่น การ์ดชุมชน 5 ใบ การ์ดของผู้เล่น 2 ใบต่อ 1 คน และเงินเดิมพัน
เกมแบ่งออกเป็นหลายส่วนตามชุดของการ์ดในมือ ในตอนสุดท้าย ผู้เล่นที่ได้การ์ดสูงสุดเท่านั้นได้เงินเดิมพันทั้งหมด เมื่อการ์ดชุมชนครบ 5 ใบ จะเป็นการโชว์การ์ด ใครที่ได้การ์ดสูงสุดจะเป็นผู้ชนะ ผู้เล่นที่ได้การ์ดสูงสุดจะมี 1 คน แต่ในบางครั้ง ถ้าเสมอกัน จะได้คนละครึ่ง และอาจจะมีบางครั้งที่ผู้เล่นคนอื่นๆ โยนการ์ดทิ้ง คนที่เหลือจะได้เงินทั้งหมดไปถึงแม้ว่าการ์ดชุมชนจะไม่ครบห้าใบก็ตาม
วิธีการเล่น.
ก่อนการเล่น ผู้เล่นสองคนที่อยู่ด้านซ้ายนับจากเจ้ามือเรียกว่า "Big Blind" และ "Small Blind" ซึ่งจะถูกบังคับให้วางเงินเดิมพัน โดย Big Blind จะต้องจ่ายเป็นสองเท่าของ Small Blind เช่น ถ้า Small วาง $20 Big จะต้องวาง $40 และนำเงินเดิมพันวางไว้กลางโต๊ะ (เรียกว่า Pot)
ผู้เล่นแต่ละคนจะได้การ์ดสองใบที่ห้ามให้ผู้เล่นคนอื่นดู (Hole Card) ถ้าแจกการ์ดครบแล้วจะเป็นส่วนของการวางเงินเดิมพัน ซึ่งจำนวนเงินเดิมพันที่วางได้ต่ำสุดจะขึ้นอยู่กับ Big Blind ผู้เล่นสามารถเก(เพิ่มเงินเดิมพัน)ได้ (Raise) ซึ่งผู้เล่นทุกคนต้องจ่ายเงินเป็นจำนวนเท่ากัน
ถ้าเห็นว่าการ์ดที่ตนเองได้มานั้นสู้ไม่ไหว ผู้เล่นสามารถทิ้งการ์ดได้ (Fold) ซึ่งผู้เล่นไม่ต้องวางเงินเดิมพัน แต่จะไม่มีสิทธิ์ในการได้รับรางวัล
เมื่อการวางเงินเดิมพันสิ้นสุดลง เจ้ามือจะวางการ์ดสามใบไว้กลางโต๊ะ (The Flop) การ์ดที่อยู่กลางโต๊ะเรียกว่าการ์ดชุมชน เพราะเป็นการ์ดที่ผู้เล่นทุกคนต้องใช้ หลังจากนั้นการ์ดอีกใบจะถูกวางกลางโต๊ะ (Turn) ในรอบนี้ผู้เล่นสามารถผ่าน (Check) โดยไม่ต้องวางเงินได้ ถ้าไม่มีใครสู้ (วางเงินเดิมพัน)(Call) หลังจากนั้นการ์ดใบสุดท้ายจะถูกเปิดออก (The River) และกติกาเหมือนเดอะรีเวอร์
หลังจากที่มีการ์ดชุมชน 5 ใบ + การ์ดโฮล 2 ใบ ผู้เล่นจะต้องเลือกการ์ดเพียง 5 ใบที่ดีที่สุด ใครที่ได้ไพ่ที่ดีที่สุดก็จะเป็นผู้ชนะและได้รับเงินรางวัลทั้งหมด (Winner-takes-all) แต่ถ้าได้การ์ดเหมือนกันและตัว "Kickers" เหมือนกัน ก็จะเสมอและได้รับเงินรางวัลคนละครึ่ง แต่กรณีนี้เกิดขึ้นได้ไม่บ่อยนัก
นี่คือตัวอย่าง :
ผู้เล่นแต่ละคนจะต้องเลือกเล่นการ์ดที่ดีที่สุด 5 จาก 7 ใบ :
ในกรณีนี้ ประพนธ์ได้ "Full House" ซึ่งดีที่สุด จึงเป็นผู้ชนะ ทรงพลได้ดีรองลงมา ส่วนนำพลได้การ์ดแย่ที่สุด
ศัพท์ในเกม.
ศัพท์ที่ใช้เรียกกันในเกมโป๊กเกอร์นั้นแม้แต่คนที่ใจแข็งที่สุดก็อาจจะตระหนกตกใจได้ แต่เราจะพยายามอธิบายให้เข้าใจได้ง่าย
ต่อไปนี้คือศัพท์ที่ใช้กันทั่วไปในเกมโป๊กเกอร์:
พระที่นั่งเทพสถานพิลาส
พระที่นั่งเทพอาสนพิไลย
พระที่นั่งดุสิดาภิรมย์
ซ่อง
พระที่นั่งอุดรภาค
โคโยตี (องค์กร)
โคโยตี (COYOTE) เป็นชื่อองค์กรเคลื่อนไหวเพื่อเรียกร้องสิทธิของผู้ประกอบอาชีพทางเพศองค์กรหนึ่ง มีวัตถุประสงค์เพื่อสร้างภาพลักษณ์ที่ดีขึ้นให้แก่หญิงนครโสเภณี ชายแมงดา และแม่เล้า ตลอดจนลบล้างมลทินที่สังคมมีต่ออาชีพในทางเพศ ก่อตั้งขึ้นในรัฐแคลิฟอร์เนียเมื่อ พ.ศ. 2516 โดยมาร์โก เซนต์ เจมส์ หญิงนครโสเภณีซึ่งผันตัวมาเป็นนักนิยมสิทธิสตรี ปัจจุบัน องค์กรโคโยตี้มีนางนอร์มา จีน อัลโมโดวาร์ (Norma Jean Almodovar) เป็นผู้อำนวยการ และมีสำนักงานสาขาที่นครซานฟรานซิสโก
ชื่อขององค์กรมาจากภาษาอังกฤษว่า "COYOTE" ซึ่งย่อมาจาก "Call Off Your Old Tired Ethics" แปลว่า "อย่าไปใส่ใจขนบธรรมเนียมเก่าแก่ล้าสมัยของคุณอีกเลย" มาร์โกได้คำนี้มาจากการที่ทอม รอบบินส์ นักเขียนนวนิยายชาวอเมริกันผู้หนึ่ง เรียกขานเธอว่า "แม่จิ้งจอกสาวนักล่อลวง" (coyote trickster) และได้ดัดแปลงเป็นคำย่อของดังกล่าวเพื่อให้เข้ากับวัตถุประสงค์ขององค์กรตามลำดับ
นางมาร์โกนั้นมีความเห็นว่า อาชีพทางเพศควรมีความเท่าเทียมเสมอกับอาชีพอื่น ๆ โดยเคยเขียนบทความตอนหนึ่งใน พ.ศ. 2516 ว่า "ไม่ควรจะมีความแตกต่างอย่างมากมายระหว่างการได้รับสินจ้างสำหรับการให้บริการทางเพศชั่วโมงหนึ่ง การรับจ้างพิมพ์ดีดชั่วโมงหนึ่ง หรือการแสดงบนเวทีชั่วโมงหนึ่ง"
องค์กรโคโยตีให้บริการคำแนะนำอย่างมืออาชีพและการฝึกหัดสำหรับการบริการสังคมและองค์กรที่บังคับใช้กฎหมายเกี่ยวกับผู้ประกอบอาชีพทางเพศ สมาชิกขององค์กรยังได้รับการเรียกตัวเป็นพยานผู้เชี่ยวชาญในศาลหลายต่อหลายครั้งอีกด้วย นอกจากนี้ องค์กรโคโยตียังดำเนินงานเกี่ยวกับการให้ความรู้ในด้านการประกอบอาชีพทางเพศ การร่วมประเวณีอย่างปลอดภัย โรคเอดส์ และโรคส่งผ่านทางเพศสัมพันธ์ แก่สาธารณชนทั่วไป ผู้ประกอบอาชีพทางเพศ และลูกค้าของผู้ประกอบอาชีพทางเพศ
พระที่นั่งเบญจรัตนมหาปราสาท
ไคโยตี (แก้ความกำกวม)
พระที่นั่งไพฑูรย์มหาปราสาท
โคโยตี้ (แก้ความกำกวม)
โคโยตี้ หรือ ไคโยตี้ อาจหมายถึง
พระที่นั่ง
สตริปเปอร์
นักระบำเปลื้องผ้า หรือ สตริปเปอร์  คือนักเต้นยั่วยวนมืออาชีพที่เต้นอยู่บนเวทีหรือบริเวณพื้นที่ที่จัดให้ในสถานเริงรมย์ ลานกิจกรรม หรือในสถานที่ส่วนตัว โดยผู้เต้นจะทำหน้าที่เย้าแหย่ผู้ชมเพื่อสร้างปฏิสัมพันธ์และได้รับเงินทิปเป็นค่าตอบแทน โดยในระหว่างเต้นสตริปเปอร์จะทำการเปลื้องผ้าออกทีละส่วน
สตริปเปอร์แบ่งเป็นสามประเภทหลักคือ
เสาสตริปเปอร์มักจะพบเห็นได้เป็นส่วนประกอบของเวที โดยผู้เต้นจะยึดเสาเป็นฐานและเต้นรอบเสารูดเสาไปมา ซึ่งในหลายครั้งจะเห็นมีการเล่นกึ่งกายกรรมกับเสาสตริปเปอร์นั้น นักเต้นส่วนใหญ่มักจะเป็นเพศหญิงแต่อย่างไรก็ตามสตริปเปอร์เพศชายยังสามารถพบเห็นได้ โดยเฉพาะในบาร์เกย์
ลักษณะเฉพาะของนักเต้นสตริปเปอร์ที่ต่างจากอาชีพอื่น อย่าง สาวอะโกโก้ หรือ โคโยตี้ คือ นักเต้นประเภทนี้จะทำการถอดเสื้อผ้าทีละชิ้น โดยก่อนขึ้นเวทีจะมีการใส่เสื้อผ้าไว้หลายชิ้นก่อนหน้า ซึ่งตรงกับชื่อคำว่า สตริป (strip) ที่แปลว่า "เปลื้อง" ในภาษาอังกฤษ
สาวอะโกโก้
การเต้นโกโก
การเต้นโกโก  เป็นการเต้นที่ให้ความบันเทิงฝูงชนในดิสโก้เธค ไนต์คลับ ผับบาร์ การเต้นประเภทนี้ถือกำเนิดที่ร้านเปปเปอร์มินต์เลาจน์ ในนิวยอร์กซิตี เมื่อพนักงานหญิงหลายคนเริ่มเต้นทวิสต์บนโต๊ะอาหารภายในร้าน ต่อมาไนต์คลับทั่วไปเริ่มมีความคิดที่จ้างการเต้นประเภทนี้ในร้านของตนเพื่อเรียกลูกค้าเข้ามา
คำว่า "โกโก" ("Go-Go") มาจากคำว่า "go-go-go" สำหรับคนที่มีพลังงานสูง และได้รับอิทธิพลจากภาษาฝรั่งเศสคำว่า อะโกโก (à gogo) ที่มาจากคำภาษาฝรั่งเศสเก่าคำว่า "la gogue" หมายถึง ความสุข ความสนุก
นักเต้นอะโกโก้
พระสุขวโรทัย (จง จตฺตมโล)
พระสุขวโรทัย (จง จัตตมโล) วัดสังฆาราม และเป็นที่ปรึกษาเจ้าคณะจังหวัดสุโขทัย นอกจากนี้ท่านยังเป็นเกจิย์คณาจารย์ที่มีวัตถุมงคลจำนวนมาก ท่านเป็นศิษย์สายพระครูสุวิชานวรวุฒิ (หลวงพ่อปี้ ทินฺโน) แห่งวัดลานหอย ที่มีผู้เคารพนับถืออย่างกว้างขวางในจังหวัดสุโขทัยและจังหวัดใกล้เคียง เป็นผู้ก่อตั้งโรงเรียนปริยัติสามัญวัดสังฆาราม อุทยานพระพุทธศาสนา และสร้างพระร่วงองค์ใหญ่ประจำจังหวัดสุโขทัย
หลวงพ่อจง
หลวงพ่อจง จตฺตมโล
วัดสังฆาราม (บ้านด่าน) อ.ด่านลานหอย จ.สุโขทัย
ศิษย์เอกหลวงพ่อปี้ พระผู้ทรงอภิญญาญาณสูง อาบน้ำในขวด
และย่นระยะทางได้อย่างน่าอัศจรรย์
สุโขทัย..นามนี้มีเสน่ห์ เป็นที่รู้จักของคนทั่วโลก เพราะนอกจากเป็นเมืองที่อุดมสมบูรณ์ด้วยทรัพยากรธรรมชาติแล้ว ยังเป็นดินแดนที่มีอารยธรรมเจริญรุ่งเรืองมาตั้งแต่อดีตสมัยเมื่อ 700 ปีก่อนแล้ว ทั้งยังได้ชื่อว่ามีพระมหากษัตริย์ผู้ริเริ่มอักษรไทยให้คนรุ่นหลังได้ศึกษามาจนกระทั่งทุกวันนี้ ซึ่งพระมหากษัตริย์ผู้สร้างประวัติศาสตร์อันยิ่งใหญ่นี้ก็คือ “พ่อขุนรามคำแหงมหาราช” นั่นเอง
สิ่งปรักหักพังต่างๆ อาทิ เช่น เจดีย์และพระพุทธรูปที่ยังหลงเหลือให้เห็นอยู่ในปัจจุบันของดินแดนพ่อขุน บ่งบอกถึงความเจริญรุ่งเรืองทางวัฒนธรรมที่หาประเทศใดในโลกมาเปรียบมิได้ เช่น ประเพณีเผาเทียน-เล่นไฟในเทศกาลวันลอยกระทง ซึ่งถือเป็นแบบอย่างที่ดีที่ควรอนุรักษ์ไว้ให้ลูกหลานไทยได้สืบสานกันต่อไปชั่วกาลนาน
นอกจากความเจริญทางด้านวัตถุแล้ว ในทางพระพุทธศาสนาก็มีความเจริญควบคู่กันไปด้วย จะเห็นได้จากมีพระสงฆ์ผู้ทรงภูมิธรรมความรู้สูงมีอยู่มากมาย อย่างเช่น “หลวงพ่อปี้” พระอาจารย์ผู้ปฏิบัติธรรมเคร่ง จนท่านบรรลุธรรมขั้นสูง สามารถย่อตัวให้เล็กแล้วลงไปอาบน้ำในขวดโหลได้ ทั้งยังย่นระยะทางได้อย่างน่าอัศจรรย์ และที่สำคัญหลวงพ่อปี้ยังนั่งสมาธิบนก้อนเมฆให้เหล่าทหารที่ขับเครื่องบินผ่านไปให้ได้เห็นอีกด้วย
พระผู้มีอภิญญาสูง
เรื่องที่หลวงพ่อปี้แสดงอภินิหาร เป็นที่กล่าวขานกันไม่รู้จบของชาวจังหวัดสุโขทัยและใกล้เคียงเป็นอย่างมาก คือสมัยเมื่อท่านยังมีชีวิตอยู่มีเรื่องเล่าว่า มีเหล่าทหารนักบินได้นำเครื่องบินบินไปปฏิบัติหน้าที่เพื่อตรวจงานในแถบพื้นที่จังหวัดสุโขทัย-ตากและเชียงใหม่ ระหว่างบินอยู่บนท้องฟ้าได้มองเห็นหลวงพ่อปี้นั่งสมาธิอยู่บนก้อนเมฆ เห็นท่านนั่งอย่างสงบ เป็นที่อัศจรรย์แก่เหล่าทหารที่พบเห็นท่านอย่างยิ่ง
นับเป็นปรากฏการณ์อภินิหารของหลวงพ่อปี้ พระผู้มากด้วยอภิญญาบารมีสูงที่หาพระอาจารย์องค์ใดเทียบท่านได้ยากในยุคนั้น ซึ่งถ้าจะนำมากล่าวในที่นี่คงไม่หมด ผู้เขียนจะขอกล่าวถึงหลวงพ่อปี้อีกในโอกาสต่อไป
ส่วนในโอกาสนี้ผู้เขียนขอกล่าวถึง “ศิษย์เอก” ของหลวงพ่อปี้ก่อน เพราะพระอาจารย์ท่านนี้ก็ไม่น้อยหน้าใครในทุกๆด้าน ไม่ว่าจะเป็นเรื่องวิชาอาคม หรือการปฏิบัติ ตลอดจนปฏิปทาที่น่าเลื่อมใสของประชาชนทั่วไปเป็นจำนวนมากในขณะนี้ ท่านคือ…
“พระครูวิชานวรวุฒิ หรือ หลวงพ่อจง จัตตมโล”
ปัจจุบันหลวงพ่อจงเป็นเจ้าอาวาสวัดสังฆาราม (บ้านด่าน) อ.ด่านลานหอย จ.สุโขทัย นับเป็น “เพชรน้ำเอก” ของเมืองสุโขทัยที่น่ากราบไหว้ได้อย่างสนิทใจจริงๆ เพราะท่านได้ปฏิบัติตนตามแม่แบบคือหลวงพ่อปี้ทุกประการ คือไม่ว่าในด้านการปฏิบัติ-ปริยัติ ตลอดจนการพัฒนา ท่านมีความสามารถทุกๆด้าน จนเป็นที่เคารพนับถือของศิษยานุศิษย์ และประชาชนโดยทั่วไปอยู่ในขณะนี้
“หลวงพ่อจง เกิดเมื่อวันที่ 2 ตุลาคม 2477 ที่บ้านด่าน ต.บ้านด่าน อ.บ้านด่านลานหอย จ.สุโขทัย โยมบิดาชื่อนายชื้น โยมมารดาชื่อนางมุด นามสกุล สุขอิ่ม มีพี่น้อง 7 คน หลวงพ่อจงเป็นคนโต”
หลวงพ่อจงอุปสมบทเป็นพระภิกษุในพระพุทธศาสนาเมื่ออายุครบ 20 ปีบริบูรณ์ (ตรงกับปีพ.ศ. 2497) ณ อุโบสถวัดสังฆาราม อันเป็นวัดบ้านเกิดของท่าน โดยมีหลวงพ่อปี้ เป็นพระอุปัชฌาย์ หลังจากบวชพระแล้วท่านได้อยู่ปรนนิบัติรับใช้หลวงพ่อปี้มาตลอด
ได้วิชามาครบครัน
พร้อมกันนั้น หลวงพ่อปี้ก็ได้ถ่ายทอดในการปฏิบัติและการศึกษาวิชาอาคมต่างๆให้หลวงพ่อจงจนหมดสิ้น จนถือได้ว่าหลวงพ่อจงเป็นศิษย์เอกผู้มีความเชี่ยวชาญทุกๆด้านอย่างแท้จริง
นอกจากมีความรู้ความสามารถในทางการศึกษาทั้งปริยัติและปฏิบัติกับหลวงพ่อปี้แล้ว หลวงพ่อจงยังมีความสามารถในเชิงช่างอีกด้วย กล่าวคือไม่ว่าจะเป็นการทำตู้โบาณ, ทำโต๊ะเรียน ทำเก้าอี้ หรือสร้างศาลาการเปรียญ หลวงพ่อจงท่านทำเป็นหมด นับได้ว่าท่านมีพรสวรรค์ในทางช่างโดยแท้
ที่สำคัญในการเย็บปักถักร้อยนั้น หลวงพ่อจงท่านก็มีความสามารถเป็นพิเศษ จะเห็นได้จากเมื่อผ้าจีวรผ้าสบง ผ้าอังสะหรือผ้าสังฆาฏิขาด ท่านก็ตัดเย็บเพื่อห่มเองเป็นประจำ
ด้วยผลงานเป็นเครื่องพิสูจน์ ในปีพ.ศ. 2501 หลวงพ่อจงท่านจึงได้รับแต่งตั้งให้ดำรงตำแหน่งเป็นเจ้าอาวาสวัดสังฆาราม ซึ่งเมื่อท่านได้รับมอบหมายและความไว้วางใจจากพระผู้ใหญ่แล้ว ท่านก็พัฒนาปฏิสังขรณ์เสนาสนะภายในวัดสังฆารามเป็นการใหญ่ ด้วยการสร้างศาลาการเปรียญ กุฏิ-วิหาร และอุโบสถ ตลอดจนดูแลวัดในเขตการปกครองของท่านอย่างเสมอต้นเสมอปลาย อาทิเช่น วัดหนองจิกตีนเนิน, วัดเชิงคีรี, วัดวังลึก และวัดวังแดด
ต่อมาหลวงพ่อจงก็ได้รับแต่งตั้งให้เป็นเจ้าคณะอำเภอบ้านด่านลานหอย ทำให้ท่านยิ่งดูแลในการพัฒนาวัดต่างๆที่อยู่ในความดูแลของท่านเพิ่มมากขั้น ด้วยการให้การศึกษา และการพัฒนาเป็นหลักใหญ่
ตั้งแต่ปีพ.ศ. 2538 เป็นต้นมา หลวงพ่อจงท่านทำงานหนักมาตลอด ไม่ว่าจะเป็นการพัฒนาวัด และพัฒนาชาวบ้าน ท่านได้มุ่งเน้นให้วัดกับบ้านอยู่คู่กันไปตลอด ทั้งยังอบรมสั่งสอนเยาวชนให้มีความรู้คู่คุณธรรม เพื่อให้ทุกคนเป็นมนุษย์โดยสมบูรณ์ ตามสภาพแห่งธรรมของตนอย่างแท้จริง
ดึงเยาวชนให้พ้นภัย
หลวงพ่อจงท่านทุ่มเทชีวิตจิตใจเพื่อให้พระพุทธศาสนาและประชาชนอย่างไม่ท้อถอย จะเห็นได้จากในแต่ละปีท่านจะส่งเสริมให้เยาวชนได้ใช้เวลาให้เป็นประโยชน์ ด้วยการจัดโครงการพัฒนาเยาวชนภาคฤดูร้อน มีการบรรพชาสามเณรภาคฤดูร้อน อบรมคุณธรรมและจริยธรรมแก่เยาวชน พร้อมกับจัดตั้งศูนย์ศึกษาพระพุทธศาสนา มุ่งเน้นในการปฏิบัติธรรม พร้อมกับให้เยาวชนศึกษานักธรรม เรียนธรรมศึกษาและบาลี ตลอดจนเรียนคอมพิวเตอร์ และเรียนดนตรีไทย เป็นต้น
“จุดประสงค์หลักที่หลวงพ่อจงท่านทำงานเพื่อสังคมนี้ ก็เพื่อให้เยาวชนไม่ให้ติดยาเสพติด เพราะยาเสพติดมีอิทธิพลมากเหลือเกิน แม้รัฐบาลจะใช้มาตรการขั้นเด็ดขาดปราบปรามก็ยังไม่หมดไปจากสังคมนี้ไปได้เลย เสมือนกับต้นหญ้าที่ต้องลม มันโอนเอนไปมาตามกระแสลมที่พัดผ่านเท่านั้น นอกจากจะถอนรากถอนโคนให้หมดสิ้นไปเท่านั้น”
หลวงพ่อจง จัดตมโล พระผู้เปี่ยมล้นไปด้วยความเมตตา ใครได้ไปกราบท่านแล้วต้องกลับไปกราบท่านอีก เพราะท่านเป็นพระที่มีจิตใจโอบอ้อมอารี เป็นที่พึ่งของชาวบ้าน ใครมีเรื่องทุกข์ร้อนใจประการใดเมื่อไปหาท่านรับรองได้รับความสุขกายสุขใจกันถ้วนหน้าอย่างแน่นอน
“เส้นทางพระเครื่อง” ฉบับหน้า ผู้เขียนจะนำเรื่องราวอภินิหารอันเกิดจากผู้นำวัตถุมงคลของหลวงพ่อจงไปไว้บูชาติดตัวแล้วเกิดเหตุการณ์ที่น่าอัศจรรย์หลายอย่าง จะเป็นเรื่องอะไรนั้น โปรดได้ติดตามอ่านในตอนต่อไปนะครับ.
วัตถุมงคลศักดิ์สิทธิ์
ผู้เขียนได้รับความเมตตาจากท่านพระครูปลัดปัญญาวัฒน์ (พระอาจารย์ถนอม
ปัญญาอักโข) เลขานุการท่านเจ้าคุณพระราชรัตนาภรณ์ (หลวงพ่อทองสืบ) เจ้าอาวาสวัดอินทร-
วิหาร พระอาจารย์ถนอมได้รวบรวมภาพพระเครื่องแต่ละรุ่นของหลวงพ่อจงมาให้เผยแพร่ ซึ่งบางพิมพ์ได้บรรดาศิษยานุศิษย์ได้บูชากันไปหมดแล้ว
“วัตถุมงคลของหลวงพ่อจงได้รับความนิยมจากญาติโยมเป็นอย่างมาก เพราะเกิดอภินิหารแก่ผู้บูชาไปทุกรุ่น ขณะนี้ยังมีเหลืออยู่แต่เพียงรุ่นที่สร้างขึ้นใหม่เท่านั้น แต่ในด้านพุทธคุณนั้นมีความศักดิ์สิทธิ์เหมือนกับรุ่นอื่นๆ เช่นกัน“
ท่านพระครูถนอมกล่าว พร้อมกับเล่าถึงความเป็นมาของวัตถุมงคลหลวงพ่อจงในแต่ละรุ่นว่า หลวงพ่อจงท่านมีความตั้งใจจริงที่จะให้วัตถุมงคลของท่านในแต่ละรุ่นแต่ละพิมพ์มีความขลังและศักดิ์สิทธิ์เท่าเทียมกันหมด ท่านจึงทุ่มเทในการเจริญภาวนาแผ่พลังจิตปลุกเสกเดี่ยวทุกคืน จนท่านมีความเชื่อมั่นแล้วว่าวัตถุมงคลของท่านมีความสมบูรณ์ทุกอย่างแล้ว ท่านจึงจะนำออกมาให้ประชาชนได้บูชาเพื่อความเป็นสิริมงคลต่อไป
“วัตถุมงคลรุ่นแรกของหลวงพ่อจงเป็นรูปหล่อเหมือนขนาดเล็ก สร้างเมื่อปีพ.ศ. 2529 ขณะนี้หายากมากเพราะมีประสบการณ์มากมายจึงเป็นที่ต้องการของประชาชนชาวจังหวัดสุโขทัยเป็นอย่างยิ่ง”
ในปีพ.ศ. 2529 นอกจากมีรูปหล่อเหมือนขนาดเล็กหลวงพ่อจงที่หายากแล้ว ยังมี “แหวนเนื้ออัลปาก้า” ซึ่งมีประสบการณ์ในด้านแคล้วคลาดจากอุบัติเหตุ ใครมีไว้มีความปลอดภัยกันทุกคน จึงเป็นที่ต้องการของลูกศิษย์และประชาชนทั่วไป ขณะนี้ไม่มีแล้วและหายากมากใครมีไว้ถือว่าโชคดีที่สุด
“หลวงพ่อจงท่านได้สร้างแหวนขึ้นมาอีกตามคำเรียกร้องของบรรดาศิษยานุศิษย์ คือท่านสร้างเมื่อปีพ.ศ. 2540 วัตถุประสงค์ของท่านก็เพื่อนำเงินไปสร้างอาคารเรียนพระปริยัติธรรม โดยให้บูชาวงละ 99 บาท เท่านั้น ซึ่งขณะนี้พอมีให้บูชาไม่มากและไม่มีขนาดให้เลือกมากนัก ใครต้องการก็ให้รีบจดหมายไปขอบูชาที่วัดสังฆารามได้”
ดังทุกรุ่นทุกพิมพ์
วัตถุมงคลของหลวงพ่อจง จัตตมโลเจ้าอาวาสวัดสังฆาราม (วัดบ้านด่าน) อ.ด่านลานหอย จ.สุโขทัย (ศิษย์เอกหลวงพ่อปี้) นี้มีไม่มากนัก ซึ่งในปี พ.ศ. 2540 ท่านสร้างไว้มีดังนี้คือ
1. เหรียญฉีดสร้างเพื่อหารายได้สร้างอาคารโรงเรียนพระปริยัติธรรมเพื่อให้พระภิกษุ-สามาเณรได้เล่าเรียนกัน โดยให้บูชาเหรียญละ 129 บาท ขณะนี้ยังพอมีเหลืออยู่บ้างไม่มากนัก
2. รูปหล่อจิ๋วหลวงพ่อจง บูชาองค์ละ 100 บาท เพื่อนำเงินสร้างโรงเรียนพระปริยัติธรรมเช่นกัน (พอมีให้บูชาอยู่บ้างที่วัด)
3. รูปหล่อหลวงพ่อจง บูชาองค์ละ 159 บาท สร้างเพื่อหารายได้สร้างอาคารเรียน
พระปริยัติธรรมแด่พระภิกษุ-สามเณร (พอเหลืออยู่บ้างที่วัด)
4. เหรียญหลวงพ่อจงครึ่งองค์ ด้านหน้ามีชื่อ “พระครูวิชานวรวุฒิ (หลวงพ่อจง) ในกรอบและมีเครื่องหมายยันต์เหมือนเลขไทย ส่วนด้านหลังมีรูปยันต์และรูปสิงห์อยู่ตรงกลางล้อมรอบด้วยชื่อวัดสังฆาราม อ.บ้านด่านลานหอย จ.สุโขทัย และที่ระลึกในงานฉลองสมณศักดิ์อุปัชฌาย์ วันที่ 29 มีนาคม 29”
5. เหรียญหลวงพ่อจงครึ่งองค์ ด้านหน้ามีชื่อ “ครูวิชานวรวุฒิ (หลวงพ่อจง) ส่วนด้าน
หลังมีลักษณะเช่นเดียวกับเหรียญแรก แต่มีความแตกต่างกันตรงที่ไม่มีกรอบและเลขยันต์เท่านั้น
6. ล็อกเก็ตหลวงพ่อจง สร้างเมื่อปีพ.ศ. 2539 สร้างจำนวน 1,000 เหรียญ หลวงพ่อจงท่านปลุกเสกในวันเสาร์ห้า รุ่นนี้จึงมีความโด่งดังมากเพราะมีพุทธคุณสูงในหลายๆ ด้านเช่น ดีทางด้านเมตตามหานิยมและป้องกันภัย ซึ่งมีผู้ประสบการณ์มากเป็นพิเศษจึงเป็นที่กล่าวขานของคนในอำเภอบ้านด่านลานหอยกันมาก เนื่องจากมีผู้ถูกลอบยิงที่ท่ารถเมล์โดยสารในอำเภอแต่ยิงไม่เข้า ทำให้มีผู้ขอบูชาสูงถึงเหรียญละ 4,000 ถึง 5,000 บาท แต่ก็ยังไม่มีใครอยากปล่อยกัน จึงเป็นเรื่องที่น่าอัศจรรย์เป็นอย่างยิ่ง
7. พระผงหลวงพ่อจง เป็นวัตถุมงคลอีกพิมพ์หนึ่งที่สร้างขึ้นในปีพ.ศ. 2540 เช่นกัน ท่านได้นำเอามวลสารใบลานเก่าแก่มาผสมกับผงดอกมะลิกับของสิ่งที่เป็นมงคลอื่นๆ อีกมากมาย โดยให้บูชาเพียงองค์ละ 99 บาท เท่านั้น เพื่อนำเงินสร้างอาคารเรียนพระปริยัติธรรมเช่นกัน ขณะนี้ยังพอมีเหลือให้บูชาบ้างเล็กน้อย
ถ้าท่านผู้อ่านต้องการทำบุญร่วมสร้างโรงเรียนพระปริยัติธรรมกับหลวงพ่อจงพระอาจารย์ผู้มีแต่ให้ในครั้งนี้ด้วยการบูชาวัตถุมงคลของท่านกรุณาติดต่อไปได้ที่พระปลัดเชวง สัจจวโร เลขานุการเจ้าคณะอำเภอบ้านด่านลานหอย วัดสังฆาราม ตำบลบ้านด่าน อำเภอบ้านด่านลานหอย จังหวัดสุโขทัย รหัสไปรษณีย์ 64140 หรือโทร.สอบถามรายละเอียดได้ที่ โทร. (055) 689-036, (055) 634-212 และ 0-9270-1559 รับรองท่านผู้อ่านได้รับ “ของดีที่เป็นมงคล” อย่างแน่นอน
สืบสานพระพุทธศาสนา
พระครูวิชานวรวุฒิ (หลวงพ่อจง จัตตมโล) พระเกจิอาจารย์ผู้ไม่ประสงค์จะมีชื่อเสียงและไม่ต้องการอวดโอ้ผลงานในการพัฒนาและวิชาคาถาอาคม สมแล้วที่ท่านเป็นพระแท้ที่น่ายกย่องอย่างยิ่ง
“พระแท้ คือ พระไม่พูด พระที่พูด คือ พระไม่แท้”
เป็นคำเปรียบเปรยที่น่ารับฟังอย่างยิ่ง เพราะครูบาอาจารย์ทั้งหลายที่ท่านมีดีอยู่ในตัวท่านจะไม่พูดให้ใครฟังเพราะจะเป็นการ “อวดอุตริ” ท่านจึงสำรวมเป็นที่สุด แต่ถ้าเป็นพระที่ต้องการอยากเด่นอยากดัง มักเป็นข่าวอยู่เสมอเพราะความดังไม่คงทนแต่ “ความดี” คงทนยั่งยืนตลอดไป
ในด้านการพัฒนาเสนาสนะของหลวงพ่อจงนั้น ได้รับความร่วมมือจากญาติโยมศิษยานุศิษย์ที่เคารพศรัทธาท่านส่วนหนึ่ง อีกส่วนหนึ่งเป็นเพราะบุญบารมีที่ท่านได้สั่งสมสร้างมาด้วยตัวของท่านเอง จึงทำให้ประกอบกิจการงานสำเร็จไปได้ด้วยดี